कोयला घोटाला : सीबीआई ने कहा, कानूनमंत्री, पीएमओ को दिखाई थी रिपोर्ट  
इस मामले को लेकर चारों तरफ से कानूनमंत्री अश्विनी कुमार के इस्तीफे की मांग के बावजूद सरकार ने साफ तौर पर कहा है कि कानूनमंत्री के इस्तीफे का कोई सवाल ही पैदा नहीं होता है।
बीजेपी ने कहा है कि सीबीआई निदेशक द्वारा दायर हलफनामे से यह साफ हो जाता है कि कानूनमंत्री अश्विनी कुमार ने रिपोर्ट के साथ छेड़छाड़ की। बीजेपी ने प्रधानमंत्री और कोयला मंत्री के इस्तीफे की मांग करते हुए कहा कि घोटाले की निष्पक्ष जांच को प्रभावित करने की कोशिश की गई और यह जानना बेहद जरूरी है कि सीबीआई की असली स्टेटस रिपोर्ट क्या थी।
कोर्ट को पिछले महीने दी अपनी रिपोर्ट में सीबीआई ने कहा था कि सरकार ने कंपनियों के वित्तीय और दूसरे रिकार्ड्स को सही से नहीं देखा था, जिस वजह से सरकार को इसके लाइसेंस बंटवारे में घाटा हुआ। सरकार की मुश्किलें इसलिए भी हैं, क्योंकि जिस समय का यह मामला है उस दौरान कोयला मंत्रालय का प्रभार खुद प्रधानमंत्री के पास था।

कोर्ट को पिछले महीने दी अपनी रिपोर्ट में सीबीआई ने कहा था कि सरकार ने कंपनियों के वित्तीय और दूसरे रिकार्ड्स को सही से नहीं देखा था, जिस वजह से सरकार को इसके लाइसेंस बंटवारे में घाटा हुआ। सरकार की मुश्किलें इसलिए भी हैं, क्योंकि जिस समय का यह मामला है उस दौरान कोयला मंत्रालय का प्रभार खुद प्रधानमंत्री के पास था।